दिल्ली : हर चौथा परिवार उठा रहा मुफ्त बिजली का फायदा, 14 लाख से अधिक परिवारों का बिल शून्य  
दो सौ यूनिट से कम बिजली खर्च करने वालों का बिल शून्य आया
अक्टूबर महीने की बिजली खपत में और कमी आएगी
दिल्ली में कुल 52,27,857 घरेलू बिजली कनेक्शन
सितंबर महीनों के आंकड़ों के मुताबिक BSES राजधानी के क्षेत्र में कुल 22,03,536 घरेलू कनेक्शन थे जिसमें से 6,14,910 यानी 28 फीसदी परिवारों का बिल शून्य रहा. BSES यमुना के इलाके में कुल 13,05,137 घरेलू कनेक्शन थे जिसमें से 3,78,993 यानी 29 प्रतिशत परिवारों को मुफ़्त बिजली मिली. जबकि टाटा पावर के इलाके में कुल 17,19,184 घरेलू बिजली कनेक्शन थे जिसमें से 4,70,367 यानी 27 फीसदी परिवारों की बिजली खपत महीने में 200 यूनिट से नीचे होने के चलते बिल नहीं आया.
दिल्ली सरकार के सूत्रों ने बताया 'ये सितंबर महीने के आंकड़े हैं जिसमें गर्मी और उमस थी इसलिए लोगों ने AC भी चलाया जिसके चलते अभी 28 प्रतिशत लोग ही मुफ़्त बिजली योजना का लाभ उठा पाए हैं. अक्टूबर महीने में मौसम कुछ ठंडा हुआ है जिसके चलते बिजली खपत में और कमी आएगी. इससे और ज़्यादा लोग इस योजना का लाभ उठा सकेंगे.'